
ΤΕΥΧΟΣ ΔΕΥΤΕΡΟ 


Αρ 


. Φύλλου 2900 


ΑΠΟΦΑΣΕΙΣ 

Αριθμ. 33632 _ 

Έγκριση τροποποίησης του Οργανισμού Εσωτε¬ 
ρικής Υπηρεσίας του Νομικού Προσώπου Δημο¬ 
σίου Δικαίου (Ν.Π.Δ.Δ.) με την επωνυμία: «Κέντρο 
Ανοικτής Προστασίας Ηλικιωμένων (Κ.Α.Π.Η.) Δή¬ 
μου Θεσσαλονίκης» του Δήμου Θεσσαλονίκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις α) των άρθρων 1, 63,97, 98, 214, 225, 
238, 254, 257, 258, 266, 280 και 283 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/Α72010), β) του άρθρου 10 του ν. 3584/2007 
«Κώδικας Κατάστασης Δημοτικών και Κοινοτικών υπαλ¬ 
λήλων» (ΦΕΚ 143/Α72007), γ) των άρθρων 5 και 7 του 
ν. 3469/2006 «Εθνικό Τυπογραφείο, Εφημερίς της Κυ- 
βερνήσεως και λοιπές διατάξεις» (ΦΕΚ 131/Α72006), 
δ) των άρθρων 8 και 24 του π.δ. 142/2010 «Οργανισμός 
της Αποκεντρωμένης Διοίκησης Μακεδονίας - Θράκης» 
(ΦΕΚ 235/Α72010), ε) του άρθρου 90, το οποίο κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» που αφορούν τον έλεγχο των 
δαπανών που προκαλούν οι κανονιστικές διοικητικές 
πράξεις, στ) του π.δ. 50/2001 «Καθορισμός των προσό¬ 
ντων διορισμού σε θέσεις φορέων του δημόσιου τομέα» 
(ΦΕΚ 39/Α72001), όπως τροποποιήθηκε και ισχύει, ζ) των 
άρθρων 28 και 28Α του ν. 4354/2015 (ΦΕΚ47/Α') «Εκδη¬ 
μοκρατισμός της Διοίκησης - Καταπολέμηση γραφειο¬ 
κρατίας και Ηλεκτρονική Διακυβέρνηση, Αποκατάσταση 
αδικιών και άλλες διατάξεις». 

2. Την αριθ. πρωτ. 14138/15-05-2017 απόφαση του 
Υπουργού Εσωτερικών στο με αριθ. ΦΕΚ 250/τ. Υ.Ο.Δ.Δ./ 
26-05-2017, αναφορικά με τον διορισμό του Ιωάννη 
Σάββα του Κωνσταντίνου στη θέση του Συντονιστή της 
Αποκεντρωμένης Διοίκησης Μακεδονίας - Θράκης. 

3. Την αριθ. 28469+120735/19-05-2015 απόφαση του 
ασκούντος καθήκοντα Γενικού Γραμματέα της Αποκε¬ 
ντρωμένης Διοίκησης Μακεδονίας - Θράκης, αναφορικά 
με την έγκριση του Οργανισμού Εσωτερικής Υπηρεσίας 


για το νομικό πρόσωπο δημοσίου δικαίου με την επωνυ¬ 
μία : «Κέντρο Ανοικτής Προστασίας Ηλικιωμένων (Κ.Α.Π.Η.) 
Δήμου Θεσσαλονίκης» (Φ.Ε.Κ. 1045/Β704-06-2015), καθώς 
και την διόρθωση σφάλματος που ακολούθησε για την 
ανωτέρω απόφαση, ως προς το άρθρο 8 «Θέσεις Προ¬ 
σωπικού Ι.Δ.Α.Χ.», όπως ειδικότερα αναγράφεται σε αυτή 
(Φ.Ε.Κ. 1785/Β717-06-2016). 

4. Την αριθ. 1447/31 -10-2017 απόφαση του Δημοτικού 
Συμβουλίου Θεσσαλονίκης, αναφορικά με την έγκριση 
τροποποίησης του ισχύοντος Οργανισμού Εσωτερικής 
Υπηρεσίας (Ο.Ε.Υ.) του νομικού προσώπου δημοσίου δι¬ 
καίου με την επωνυμία «Κέντρο Ανοικτής Προστασίας 
Ηλικιωμένων (Κ.Α.Π.Η.) Δήμου Θεσσαλονίκης», σε συ¬ 
νέχεια της αριθ. 169/19-10-2017 απόφασης του Διοικη¬ 
τικού Συμβουλίου του ανωτέρω νομικού προσώπου του 
Δήμου, ως προς το άρθρο 8: «Θέσεις Προσωπικού» και 
ως προς το άρθρο 9: «Θέσεις με σχέση εργασίας Ιδιωτι¬ 
κού Δικαίου Ορισμένου Χρόνου και Μίσθωσης έργου, 
όπως ειδικότερα αναγράφεται στην απόφαση του οι¬ 
κείου Διοικητικού Συμβουλίου του φορέα. 

5. Τη σύμφωνη, ομόφωνη, γνώμητου Υπηρεσιακού Συμ¬ 
βουλίου Υπαλλήλων Ο.Τ.Α. Νομού Θεσσαλονίκης (πλην 
Δήμου Θεσσαλονίκης), που διατυπώθηκε στο αριθ. 2/ 
05-03-2018 (Θέμα Ημερήσιας Διάταξης 90ο ) πρακτικό 
του, όπως ειδικότερα αναγράφεται σε αυτή. 

6. Το γεγονός ότι από την εφαρμογή της ανωτέρω 
απόφασης προκαλείται συνολική δαπάνη στον προϋ¬ 
πολογισμό του Ν.Π.Δ.Δ. «Κέντρο Ανοικτής Προστασίας 
Ηλικιωμένων (Κ.Α.Π.Η.) Δήμου Θεσσαλονίκης», για το 
τρέχον οικονομικό έτος ύψους 814.500,00 Ευρώ που 
θα καλυφθεί από τους Κ.Α 6011.01, 6021.01, 6041.01, 
6051.01, 6052.01, 6054.01 του προϋπολογισμού του 
Νομικού Προσώπου, όπως ειδικότερα αναγράφεται 
στην αριθ. 169/19-10-2017 απόφασης του Διοικητι¬ 
κού Συμβουλίου του φορέα. Ειδικότερα, για τις νέες 
θέσεις δύναται να προκληθεί πρόσθετη δαπάνη για το 
2018 ύψους 363.000,00€ που θα καλυφθεί από τους 
Κ.Α.: 6021.01,6041.01,6052.01,6054,01 του προϋπολο¬ 
γισμού του ΝΠΔΔ., το οποίο προβλέπεται στον Προϋ¬ 
πολογισμό του φορέα για το οικονομικό έτος 2018, ενώ 
αντίστοιχη δαπάνη προκαλείται για τα επόμενα οικονο¬ 
μικά έτη, η οποία και θα προβλεφθεί στους αντίστοιχους 
προϋπολογισμούς των επόμενων ετών, σύμφωνα με την 
ανωτέρω απόφαση του Διοικητικού Συμβουλίου του νο¬ 
μικού προσώπου, αποφασίζουμε: 

Εγκρίνουμε την τροποποίηση στον Οργανισμό Εσω¬ 
τερικής Υπηρεσίας του Νομικού Προσώπου Δημοσίου 
Δικαίου με την επωνυμία : «Κέντρο Ανοικτής Προστα¬ 
σίας Ηλικιωμένων (Κ.Α.Π.Η.) Δήμου Θεσσαλονίκης» 
του Δήμου Θεσσαλονίκης, ως προς τα άρθρα 8 και 9 
του ισχύοντος Οργανισμού Εσωτερικής Υπηρεσίας του 
φορέα, κατά τα οριζόμενα στην αριθ. 1447/31-10-2017 
απόφαση του Δημοτικού Συμβουλίου Θεσσαλονίκης, σε 
συνέχεια της αριθ. 169/19-10-2017 απόφασης του Διοι¬ 
κητικού Συμβουλίου του ανωτέρω νομικού προσώπου 
του Δήμου, καθώς και την σύμφωνη γνώμη του Υπηρε¬ 
σιακού Συμβουλίου Υπαλλήλων Ο.Τ.Α. Νομού Θεσσα¬ 
λονίκης (πλην Δήμου Θεσσαλονίκης )που διατυπώθηκε 
στο αριθ. 2/05.03.2018 (Θέμα Ημερήσιας Διάταξης 90ο) 
πρακτικό του, ως εξής: 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίεςτου ΝΠΔΔ Κέντρο Ανοικτής Προστασίας 
Ηλικιωμένων (Κ.Α.Π.Η.) Δήμου Θεσσαλονίκης περιλαμ¬ 
βάνουν τις κάτωθι οργανικές μονάδες: 

Μία Διεύθυνση Διοικητικών - Οικονομικών - Κοινω¬ 
νικών - Υγειονομικών Υπηρεσιών του Ν.Π.Δ.Δ. Κ.Α.Π.Η. 
Δήμου Θεσσαλονίκης. 

Η Διεύθυνση του Ν.Π.Δ.Δ. Κέντρο Ανοικτής Προστασί¬ 
ας Ηλικιωμένων (Κ.Α.Π.Η.) Δήμου Θεσσαλονίκης απαρτί¬ 
ζεται από τα παρακάτω Τμήματα και Τομείς: 

1. Τμήμα Διοικητικών και Οικονομικών Υπηρεσιών. 

-Τομέας Προγραμματισμού, Οργάνωσης και Μηχα¬ 
νογράφησης. 

-Τομέας Διοικητικών Υπηρεσιών. 

-Τομέας Οικονομικών Υπηρεσιών. 

-Τομέας Προσωπικού. 

-Τομέας Συντήρησης και Τεχνικής Υποστήριξης. 

2. Τμήμα Κοινωνικών και Υγειονομικών Υπηρεσιών 

-Τομέας Κοινωνικών Υπηρεσιών. 

- Τ ομέας Υγειονομικών Υπη ρεσιών. 

-Τομέας Προγραμμάτων Κοινωνικών Δράσεων και 
Ευαισθητοποίησης. 

ΜΕΡΟΣ Β' 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 2 

Αρμοδιότητες Διεύθυνσης 

Η Διεύθυνση σε συνεργασία μετην Διοίκηση εποπτεύ¬ 
ει, συντονίζει και κατευθύνει την λειτουργία όλων των 
Τμημάτων και Τομέων που συγκροτούν την Διεύθυνση 
καθώς και των υφιστάμενων μονάδων και Παραρτημά¬ 
των του Κ.Α.Π.Η. για την εύρυθμη λειτουργία του σύμ¬ 
φωνα με τον ισχύοντα κανονισμό. 

Ειδικότερα οι αρμοδιότητες της Διεύθυνσης είναι οι 
εξής: 

1) Συντονίζει, κατευθύνει και παρέχει τις απαραίτητες 
οδηγίες ανά Τμήματα και Τομείς για την άσκηση των αρ¬ 
μοδιοτήτων, σύμφωνα με τις διατάξεις του παρόντος 
οργανισμού και των σχετικών Νόμων και Διαταγμάτων. 


2) Συνεργάζεται με τους Προϊσταμένους των Τμημά¬ 
των του Νομικού Προσώπου παρέχοντας οδηγίες και 
κάθε στοιχείο απαραίτητο ώστε να διασφαλισθεί η εύ¬ 
ρυθμη λειτουργία του Νομικού Προσώπου και η επίτευ¬ 
ξη των στόχων του. 

3) Παρακολουθεί την Νομοθεσία που αφορά το 
Κ,Α.Π.Η.Δήμου Θεσσαλονίκης και γενικά τηνΤοπική Αυ¬ 
τοδιοίκηση ενημερώνοντας το αρμόδιο κατά περίπτωση 
Τμήμα ήΤομέα και εποπτεύει την εφαρμογή Νόμων δί¬ 
νοντας τις απαραίτητες οδηγίες. 

4) Ασκεί Γενική Διοικητική εποπτεία στο προσωπικό 
του Νομικού Προσώπου με οποιαδήποτε σχέση εργασί¬ 
ας και εισηγείται στον Πρόεδρο του Νομικού Προσώπου 
κάθε θέμα που αφορά την εν γένει κατάστασή του. 

5) Ελέγχει και θεωρεί όλες τις καταστάσεις πληρωμής 
του προσωπικού του Νομικού Προσώπου, των χρημα¬ 
τικών ενταλμάτων και λοιπών παραστατικών, πριν υπο- 
γραφούν από τον Πρόεδρο του Νομικού Προσώπου. 

7) Παρέχει οδηγίες για την σύνταξη του Προϋπολογι¬ 
σμού του Νομικού Προσώπου, εποπτεύει την κατάρτισή 
του και υποδεικνύει όταν παρίσταται ανάγκη, τις απα¬ 
ραίτητες ενέργειες για την εξασφάλιση των εσόδων ή τη 
συγκράτηση δαπανών χωρίς να εμποδίζεται ο σκοπός 
του Νομικού Προσώπου. 

8) Υπογράφει κάθε βεβαιωτικό σημείωμα για τα έσοδα 
του Νομικού Προσώπου. 

9) Διαβιβάζει κάθε Νομικό Θέμα στην Νομική Υπηρε¬ 
σία του Δήμου 

10) Συνεργάζεται με την Υπηρεσία Υγείας του Δήμου 
(αν υπάρχει) για θέματα υγείας ηλικιωμένων καθώς επί¬ 
σης συνεργάζεται και με άλλες υπηρεσίεςτου Δήμου. 

11) Ενημερώνει και συνεργάζεται με τον Πρόεδρο και 
Αντιπρόεδρο Διοικητικού Συμβουλίου για όλο το φάσμα 
των αρμοδιοτήτων και καθηκόντων της Διεύθυνσής του. 

12) Έχει την ευθύνη για όλες τις υποθέσεις του Ν ΠΔΔ. 

13) Ελέγχει και θεωρεί όλα τα καταρτιζόμενα από τις 
Υπηρεσίες έγγραφα, καταστάσεις πληρωμής, οικονομικά 
έγγραφα, τα έγγραφα που αφορούν το προσωπικό του, 
και τα προωθεί αν αυτό απαιτείται να υπογραφούν από 
τον Πρόεδρο του Διοικητικού Συμβουλίου. 

14) Σε συνεργασία με τον Τομέα Προγραμματισμού και 
Οργάνωσης, εισηγείται προς τον Πρόεδρο του Νομικού 
Προσώπου, κατόπιν σχετικών αιτημάτων από τους αρ¬ 
μόδιους Προϊστάμενους, όλα τα θέματα που αφορούν 
την λειτουργία του Νομικού Προσώπου. 

15) Μεριμνά για την εκτέλεση όλων των αποφάσεων 
του Διοικητικού Συμβουλίου του ΝΠΔΔ Κ.Α.Π.Η. σε συ¬ 
νεργασία με τους Προϊσταμένους των Τμημάτων. 

16) Τηρεί όλα τα απαραίτητα βιβλία, την σφραγίδα του 
ΝΠΔΔ Κ.Α.Π.Η. και το εμπιστευτικό Πρωτόκολλο απορ¬ 
ρήτων εφόσον δεν το τηρεί ο Πρόεδρος. 

17) Εγκρίνει και υπογράφει αιτήματα των Προϊσταμέ¬ 
νων των Τμημάτων του Νομικού Προσώπου τα οποία 
αφορούν τις ανάγκες του Τμήματός τους. 

18) Ορίζει τακτικές συναντήσεις Προϊσταμένων και 
Προσωπικού σε συνεργασία με τον/την Πρόεδρο με 
σκοπό την ενημέρωση προγραμμάτων και δράσεων 
που αποσκοπούν στην επίτευξη της αποστολής και των 
στόχων του Νομικού Προσώπου, όσον αφορά τις Πο- 

Αιτιατικές εκδηλώσεις και εξορμήσεις των μελών των 
Παραρτημάτων, τις εθνικές και εορταστικές εκδηλώσεις 
των μελών των Παραρτημάτων, την διοργάνωση ημερί¬ 
δων και διαλέξεων για την ενημέρωση των μελών των 
Παραρτημάτων. 

19) Καταρτίζει τις εκθέσεις αξιολόγησης όλων των 
υπαλλήλων του Νομικού Προσώπου κατόπιν αξιολόγη¬ 
σης από τους Προϊσταμένους κάθε Τμήματος. 

Άρθρο 3 

Αρμοδιότητες Τ μήματος Διοικητικών 
και Οικονομικών Υπηρεσιών. 

Το Τμήμα Διοικητικών και Οικονομικών Υπηρεσιών 
είναι αρμόδια για τον συντονισμό και τις διαδικασίες που 
αποσκοπούν στην ορθολογική διοίκηση και διαχείριση 
του ανθρώπινου δυναμικού του Νομικού Προσώπου, 
καθώς και για τη λειτουργία του κεντρικού πρωτοκόλ¬ 
λου και την παροχή γενικών υπηρεσιών διοικητικής 
υποστήριξης προς τις υπηρεσίες. Είναι αρμόδιο για την 
αποτελεσματική τήρηση των οικονομικών προγραμμά¬ 
των λειτουργίας του Νομικού Προσώπου, την σωστή 
απεικόνιση των οικονομικών πράξεων, την διαχείριση 
των εσόδων και δαπανών του και την διασφάλιση και 
αξιοποίηση της περιουσίας του και την αποτελεσματική 
διενέργεια όλων των νόμιμων διαδικασιών που απαιτού¬ 
νται για την προμήθεια υλικών, εξοπλισμού και υπηρεσι¬ 
ών του Νομικού Προσώπου. Επίσης είναι αρμόδιο για την 
συντήρηση και την διατήρηση σε καλή λειτουργία και 
κατάσταση των κτιριακών και ηλεκτρομηχανολογικών 
εγκαταστάσεων του. 

Ο προϊστάμενος του Τμήματος Διοικητικών και Οικο¬ 
νομικών Υπηρεσιών 

1. Προΐσταται και εποπτεύει το προσωπικό των αντί¬ 
στοιχων Τομέων του Τμήματος και είναι υπεύθυνος για 
την εύρυθμη λειτουργία τους και την τήρηση του κανο¬ 
νισμού λειτουργίας. 

2. Σε συνεργασία με τον Προϊστάμενο Διεύθυνσης 
και τους Προϊσταμένους των άλλων τμημάτων, βάση 
τις οδηγίες το Προέδρου του Νομικού Προσώπου, είναι 
υπεύθυνος για την σύνταξη του Προϋπολογισμού-Απο- 
λογισμού και Ισολογισμού του Νομικού Προσώπου. 

3. Παρακολουθεί την πορεία εκτέλεσης του προϋπο¬ 
λογισμού των εσόδων εξόδων των οικονομικών ετών. 

4. Ενημερώνει τον Προϊστάμενο Διεύθυνσης για τυχόν 
αποκλίσεις με πλήρη αιτιολόγηση. 

5. Ελέγχει τις αποδόσεις παρακρατούμενων φόρων, 
των ασφαλιστικών εισφορών καθώς επίσης και όλων 
των φορολογικών υποχρεώσεων. 

6. Βεβαιώνει και Εισπράττει τα έσοδα του Νομικού 
Προσώπου. 

7. Σχεδιάζει, προγραμματίζει και εποπτεύει όλες τις 
ενέργειες διοικητικής οικονομικής και λογιστικής φύσης 
με στόχο την νομιμότητα των ενεργειών του Τμήματος. 

8. Ελέγχει την απογραφή υλικών, των πάγιων περιου¬ 
σιακών στοιχείων και των ταμειακών διαθεσίμων στο 
τέλος της οικονομικής χρήσης. 

9. Είναι υπεύθυνος των προμηθειών και των έγκαιρων 
εφοδιασμών των Παραρτημάτων του Κ.Α.Π.Η. μετά ανα¬ 
γκαία υλικά για την εύρυθμη λειτουργία τους. 


10. Ελέγχει την ορθή εφαρμογή των διαδικασιών προ¬ 
μηθειών και τις σχετικές δαπάνες. 

11 .Τηρεί όλα τα απαραίτητα βιβλία και υπογράφει όλα 
τα σχετικά εντάλματα και παραστατικά. 

12. Τηρεί το γενικό αρχείο του Νομικού Προσώπου 
και εισηγείται για την καταστροφή του θεωρούμενου 
σαν άχρηστο όταν απαιτείται σύμφωνα με την ισχύουσα 
νομοθεσία. 

13. Συνεργάζεται με κάθε εξωτερικό συνεργάτη για 
θέματα της αρμοδιότητας του τμήματός του. 

14. Εποπτεύει το προσωπικό του Τμήματος και την 
σωστή εκτέλεση των καθηκόντων τους. 

15. Παρακολουθεί και εφαρμόζει την ισχύουσα κάθε 
φορά νομοθεσία σχετικά με την υπηρεσιακή κατάσταση 
του προσωπικού του Τμήματός του. 

16. Παρακολουθεί και εφαρμόζει τις διατάξεις του πει¬ 
θαρχικού δίκαιου που κάθε φορά ισχύουν για το προσω¬ 
πικό του Τμήματος. 

17. Τη ρεί το αρχείο του Τμή ματος. 

18. Είναι υπεύθυνος για τον έλεγχο και τη θεώρηση 
όλων των εγγράφων των υφισταμένων του καθώς και 
την νομιμότητα αυτών, πριν την μεταβίβασή τους στον 
διευθυντή για την τελική υπογραφή. 

19. Εισηγείται στην Διεύθυνση τις ανάγκες του Τμήμα¬ 
τος σε προσωπικό, πάσης φύσεως εξοπλισμό καθώς και 
σε οποιεσδήποτε άλλες ανάγκες προκύψουν, όπως της 
επιμόρφωσης προσωπικού κ.λπ. 

20. Καθορίζει τα ωράρια εργασίας του προσωπικού 
του Τμήματος σε συνεργασία με τον Προϊστάμενο Διεύ¬ 
θυνσης σύμφωνα με την ισχύουσα νομοθεσία. 

21. Έχει την ευθύνη για τον έλεγχο παρουσίας και την 
τήρηση ωραρίου εργασίας του προσωπικού του Νομικού 
Προσώπου, προγραμματίζει και εγκρίνει σε συνεργασία 
με τον Διευθυντή τις άδειες αυτού ώστε να μην δημιουρ- 
γούνται δυσλειτουργικά προβλήματα. 

22. Μεριμνά για της εφαρμογή της κείμενης κάθε φορά 
νομοθεσίας. 

23. Παρέχει κάθε είδους πληροφόρηση προςτα αρμό¬ 
δια όργανα για την εξέλιξη των λογιστικών μεγεθών του 
Νομικού Προσώπου. 

24. Ασκεί και όλα τα καθήκοντα του κλάδου του όταν 
παραστεί ανάγκη. 

25. Όταν απουσιάζει ή κωλύεται τα παραπάνω καθή¬ 
κοντα του ασκεί ο ανώτερος κατά βαθμό υπάλληλος του 
τμήματός του. 

Τομέας Προγραμματισμού, Οργάνωσης και Μηχανο¬ 
γράφησης - Αρμοδιότητες 

Ο τομέας Προγραμματισμού και Οργάνωσης παρέχει 
κάθε είδους Υποστήριξη προς το Διοικητικό Συμβούλιο, 
τον Πρόεδρο και τον Αντιπρόεδρο του Διοικητικού Συμ¬ 
βουλίου του Νομικού Προσώπου. Είναι αρμόδιο για την 
υποστήριξη των οργάνων διοίκησης και των υπηρεσιών 
του Νομικού Προσώπου κατά τις διαδικασίες προγραμ¬ 
μάτων προβολής των στόχων, των επιδιώξεων και των 
υπηρεσιών του Νομικού Προσώπου, προς ενημέρωση 
των πολιτών και χρηστών του Κ.Α.Π.Η. 

Κατά τις ανωτέρω δραστηριότητες καθώς και κατά 
τις διαδικασίες σύνταξης, παρακολούθησης και αξιο¬ 
λόγησης των αποτελεσμάτων του Επιχειρησιακού προ- 

γράμματος του Δήμου, το Τμήμα συνεργάζεται με την 
αρμόδια Υπηρεσία Προγραμματισμού και Οργάνωσης 
του Δήμου. Και ιδίως: 

1) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2) Τηρεί αρχείο όλων των εισηγήσεων του Διοικητικού 
Συμβουλίου. 

3) Τηρεί αρχείο όλων των αποφάσεων του Διοικητικού 
Συμβουλίου. 

4) Τηρεί αρχείο των αποφάσεων Προέδρου. 

5) Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

6) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

7) Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί αρχείο αυτής. 

8) Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

9) Υποστηρίζει την οργάνωση και την υλοποίηση κάθε 
είδους προσκλήσεων από άλλους φορείς για εκδηλώ¬ 
σεις, διαλέξεις, συναντήσεις κ.λπ. στις οποίες πρέπει να 
παραστεί το Νομικό Πρόσωπο. 

10) Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων καθώς και των σχετικών απαντήσεων του Νομικού 
Προσώπου. 

11) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και των 
δελτίων τύπου σε συνεργασία με το Γραφείο Τύπου του 
Δήμου Θεσσαλονίκης. 

12) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

13) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

14) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησηςτων προγραμμάτων δράσηςτου (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κλπ). 

15) Μεριμνά για τη διενέργεια των διαδικασιών έντα¬ 
ξης έργων και δράσεων του Νομικού Προσώπου σε 
προγράμματα συγχρηματοδότησης, για την παρακο¬ 
λούθηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

16) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 


μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλλους 
δημόσιους φορείς. 

17) Συνεργάζεται με κάθε αρμόδια υπηρεσία για συ¬ 
στήματα και μεθόδους μέτρησης της αποτελεσματικό- 
τητας και αποδοτικότηταςτων υπηρεσιών του Νομικού 
Προσώπου (διαδικασίες, δείκτες κ.λπ.), καθώς και περι¬ 
οδικούς στόχους για την βελτίωση της αποτελεσματικό- 
τητας και αποδοτικότηταςτων υπηρεσιών του Νομικού 
Προσώπου. 

18) Συνεργάζεται με τον Προϊστάμενο της Διεύθυνσης 
για τη διαμόρφωση των κατάλληλων συστημάτων παρα¬ 
κολούθησης του κόστους λειτουργίας των οργανωτικών 
μονάδων του Νομικού Προσώπου και του κόστους των 
παρεχομένων υπηρεσιών προς τους πολίτες. 

19) Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

20) Μεριμνά για την εγκατάσταση και τήρηση του 
συστήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

21) Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Προσώπου σε συνερ¬ 
γασία με τις αρμόδιες υπηρεσίες. 

22) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

23) Μεριμνά για τη δημιουργία και την συνεχή ενη¬ 
μέρωση της ιστοσελίδας του Νομικού Προσώπου σε 
συνεργασία με τον Προϊστάμενο της Διεύθυνσης. 

24) Μεριμνά για την μηχανογράφηση των 14 Παραρ¬ 
τημάτων και των Υπηρεσιών του ΝΠΔΔ Κ.Α.Π.Η. Δ.Θ. 

25) Υποστηρίζει την μηχανογράφηση 14 Παραρτη¬ 
μάτων και των Υπηρεσιών του ΝΠΔΔ Κ.Α.Π.Η. Δ.Θ. και 
παρακολουθεί συστηματικά την σωστή λειτουργία της. 

Τομέας Διοικητικών Υπηρεσιών - Αρμοδιότητες 

Αρμοδιότητες Διοικητικής και Γραμματειακής Υπο¬ 
στήριξης 

1. Η τήρηση του αρχείου της Διεύθυνσης του Νομικού 
Προσώπου. 

2. Η σύνταξη και κατάρτιση των θεμάτων της ημερήσι¬ 
ας διάταξης του Διοικητικού Συμβουλίου και η επιμέλεια 
με ευθύνη του για κοινοποίηση αυτών, κατά τις κείμενες 
διατάξεις των συνεδριάσεων, στους συμβούλους του 
Διοικητικού Συμβουλίου. 

3. Η αποστολή εισηγήσεων προς το Διοικητικό Συμ¬ 
βούλιο όλων των θεμάτων που αφορούν το Νομικό 
Πρόσωπο. 

4. Η σύνταξη αποφάσεων του Διοικητικού Συμβουλίου 
όλων των θεμάτων που αφορούν το Νομικό Πρόσωπο, 
και η διαβίβαση όσων χρειάζονται στις Αρμόδιες Υπη¬ 
ρεσίες προς έγκρισή τους. 

5. Η παραλαβή της καθημερινής αλληλογραφίας και 
μέσου πρωτοκόλλου η χρέωση στις αρμόδιες υπηρεσίες 
για τις παραπέρα ενέργειες. 

6. Η διαβίβαση στις Αρμόδιες Υπηρεσίες του Νομικού 
Προσώπου, αποφάσεων σχετικών με το αντικείμενο της 
αρμοδιότητας του. 

7. Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των πάσης φύσεως εισερχόμενων 
εγγράφων. 

8. Η έγκαιρη διανομή στη Διεύθυνση, τα Τμήματα και 
τουςΤομείς των εγγράφων προς ενέργεια και η τήρηση 
των πρωτοτύπων στο αρχείο. 

9. Η παραλαβή και ταξινόμηση των προοριζόμενων 
για αρχειοθέτηση εγγράφων. 

10. Έχει την ευθύνη για την εν γένει γραμματειακή 
υποστήριξη του Νομικού Προσώπου. 

12. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοι¬ 
κητικής Αρχής (Αποκεντρωμένη Διοίκηση Μακεδονίας 
Θράκης). 

13. Η διεκπεραίωση κάθε εισερχόμενου ή εξερχόμενου 
εγγράφου και η τήρηση των σχετικών βιβλίων παρά¬ 
δοσης. 

14. Η μέριμνα για την τοιχοκόλληση και κοινοποίηση 
των διακηρύξεων, των εγγράφων και των πιστοποιητι¬ 
κών διαφόρων αρχών. 

Τομέας Οικονομικών Υπηρεσιών - Αρμοδιότητες 

Αρμοδιότητες σε θέματα Λογιστικών εργασιών 

1. Η σύνταξη σχεδ ίων Π ροϋπολογισμού - απολογισμού - 
ισολογισμού, προκειμένου να τεθεί υπόψη του Προϊ¬ 
σταμένου του Τμήματος και της Διεύθυνσης, πριν διαβι¬ 
βαστεί προς έγκριση στο Δ.Σ. του Νομικού Προσώπου. 

2. Η παρακολούθηση της εξέλιξης του Προϋπολογι¬ 
σμού, και η σύνταξη σχετικής εισηγητικής έκθεσης σε 
συνεργασία με τον Προϊστάμενο του Τμήματος για ανα¬ 
μόρφωση αυτού, όπου και όταν παρίσταται ανάγκη. 

3. Η επιμέλεια σύνταξης αιτιολογημένης έκθεσης επί 
του απολογισμού εσόδων και εξόδων του Νομικού Προ¬ 
σώπου. 

4. Η έκδοση των βεβαιωτικών σημειωμάτων των οί- 
κοθεν εισπράξεων των υπόχρεων όταν αυτό απαιτείται. 

5. Η επιμέλεια της εκκαθάρισης και εντολών πληρω¬ 
μών κάθε δαπάνης του Νομικού Προσώπου. 

6. Ο έλεγχος της διαπίστωσης της ύπαρξης σχετικής 
πίστωσης για την πληρωμή των εκάστοτε δαπανών. 

7. Η αναγνώριση των πιστωτών του Νομικού Προσώ¬ 
που με την προσυπογραφή των πράξεων εκκαθάρισης, 
αναγνώρισης και έκδοσης των οικείων χρηματικών 
ενταλμάτων μέσα στις πιστώσεις του προϋπολογισμού. 

8. Η καταχώρηση των ενταλμάτων στα οικεία βιβλία 
και η αποστολή τους στο ταμείο για εξόφληση. 

9. Η τήρηση των από του Νόμου προβλεπόμενων βι¬ 
βλίων. 

10. Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώσε¬ 
ων του Νομικού Προσώπου. 

11. Μεριμνά για την παροχή κάθε είδους στοιχείων 
που ζητούνται από τις Δημόσιες Ελεγκτικές Υπηρεσίες 
σύμφωνα με τις ισχύουσες κάθε φορά νομοθεσίες και 
διαδικασίες. 

12. Τηρεί αρχείο συμβάσεων για υπηρεσίες, έργα και 
προμήθειες που αναθέτει το Νομικό Πρόσωπο. Ελέγχει 


όλα τα παραστατικά που απαιτούνται κατά περίπτωση, 
για την πληρωμή στους δικαιούχους των οφειλών του 
Νομικού Προσώπου. 

13. Τηρεί τα αρχεία της ακίνητης περιουσίας του Νο¬ 
μικού Προσώπου και ηλεκτρονικά και σε φακέλους με 
ιδιοκτησιακά έγγραφα. 

14. Έχει την ευθύνη για την νομιμότητα και την ορθή 
απεικόνιση των δαπανών - αγορών σύμφωνα με την 
φορολογική νομοθεσία. 

15. Καταχωρεί τα παραστατικά της Γενικής Λογιστικής 
στο μηχανογραφικό σύστημα. 

16. Ελέγχει τις συμβάσεις και τις συμφωνητικά, και έχει 
την ευθύνη της αρχειοθέτησης αυτών. 

17. Έχει την επιμέλεια όλων των λογαριασμών εσόδων/ 
εξόδωντου Νομικού Προσώπου.Τηρεί αναλυτικό αρχείο 
κάθε μήνα. 

18. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάση φύσεως αποδο¬ 
χών όλων των μισθωτών του Νομικού Προσώπου. 

19. Σε συνεργασία με τον Προϊστάμενο έχει ευθύνη για 
την σωστή εφαρμογή των οικονομικών θεμάτων της ερ¬ 
γατικής νομοθεσίας και των αποφάσεων της Διοίκησης 
πάνω σε θέματα προσωπικού και συμβάσεων. 

Αρμοδιότητες Ταμειακής Υπηρεσίας 

1. Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο των 
δικαιολογητικών που ορίζει ο νόμος. 

2. Καταγράφει τις διενεργούμενες πληρωμές σύμφωνα 
με τις ισχύουσες διαδικασίες και μεριμνά για την απόδο¬ 
ση των κάθε φύσης κρατήσεων υπέρ τρίτων που αντι¬ 
στοιχούν στα επιμέρους εντάλματα πληρωμής. 

3. Διενεργεί τις εισπράξεις των οφειλών προς το Νομι¬ 
κό Πρόσωπο και ενημερώνει το λογιστικό σύστημα με 
τις σχετικές ταμειακές εγγραφές. 

4. Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημερώνει 
τις αρμόδιες υπηρεσίες για τις καθυστερούμενες οφει¬ 
λές. 

5. Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

6. Τηρεί το αναγκαίο φυσικό ταμείο στα γραφεία του 
Νομικού Προσώπου. 

7. Τηρεί αρχεία των κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

8. Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

Αρμοδιότητες Προμηθειών και Έργων 

1. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες και τη λειτουργία 
του Νομικού Προσώπου, με την άμεση επίβλεψη του 
Προϊσταμένου του τμήματος και του Διευθυντή. 

2. Η επιμέλεια της έγκαιρης και κανονικής παραλαβής, 
από τις αρμόδιες επιτροπές, κάθε προμήθειας και η ευθύ¬ 
νη παράδοσης αυτών στις υπηρεσίες του Ν.Π. ανάλογα 

με τις ανάγκες τους, συνοδευόμενα με τα αποδεικτικά 
παραλαβής των υπευθύνων για τη διαφύλαξη αυτών. 

3. Η διασφάλιση κάθε κινητής και ακίνητης περιουσίας 
του Νομικού Προσώπου, καθώς και η περιφρούρηση των 
δικαιωμάτων ακίνητης περιουσίας. Εκτελεί κάθε εργασία 
που αφορά την εκμετάλλευση της κινητής και ακίνητης 
περιουσίας του Νομικού Προσώπου και την αγορά ή 
μίσθωση ακινήτων που ανήκουν σε τρίτους. 

4. Μεριμνά για την τοιχοκόλληση και κοινοποίηση των 
διακηρύξεων. 

5. Σχεδιάζει τις εσωτερικές διαδικασίες για την κατάρ¬ 
τιση του προγράμματος απαιτουμένων προμηθειών και 
υπηρεσιών (εκτός του πεδίου του ν. 3316/2005) του Νο¬ 
μικού Προσώπου, συγκεντρώνει τις αιτήσειςτων υπηρε¬ 
σιών, εξετάζει την σκοπιμότητα αυτών και διαμορφώνει 
περιοδικά προγράμματα για την προμήθεια κάθε είδους 
υλικών, εξοπλισμού και υπηρεσιών και εισηγείται αυτά 
για έγκριση στα αρμόδια όργανα (υλικά για την εκτέλε¬ 
ση τεχνικών έργων, ανταλλακτικά, λιπαντικά, καύσιμα, 
μηχανήματα, εργαλεία, έπιπλα, είδη γραφείου, μισθώσεις 
μεταφορικών μέσων, ασφαλίσεις κ.λπ.). 

6. Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

7. Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται τη 
συγκρότηση όλων των επιτροπών που απαιτούνται (διε¬ 
νέργειας διαγωνισμών, αξιολόγησης των προσφορών και 
παραλαβής των ειδών) στο κάθε φορά αποφαινόμενο 
όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

8. Μεριμνά για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

9. Μεριμνά για την παραλαβή από τους προμηθευ¬ 
τές των κάθε είδους αναλώσιμων ή παγίων υλικών που 
απαιτείται για την λειτουργία του Νομικού Προσώπου. 

10. Σε συνεργασία με το αρμόδιο για την κάθε περί¬ 
πτωση προσωπικό του τμήματος, επιβλέπει τις τεχνικές 
προδιαγραφές της εκάστοτε προμήθειας ή παροχής υπη¬ 
ρεσίας, είναι υπεύθυνος για την εύρεση προμηθευτών 
στις περιπτώσεις προμηθειών με απευθείας ανάθεση 
και επιμελείται για την ορθή τήρηση των διαδικασιών 
προμηθειών. 

11. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευόμενων ειδών, αρχείο προμηθευτών, αρχείο φακέλων 
προμηθειών). 

12. Ενημερώνεται και συλλέγει από τα Παραρτήματα 
του Κ.Α.Π.Η. και τα υπόλοιπα τμήματα του Νομικού Προ¬ 
σώπου όλες τις ανάγκες τους σε ότι αφορά τις προμή¬ 


θειες και σε συνεργασία με τον Προϊστάμενο προβαίνει 
στην εφαρμογή της διαδικασίας. 

13. Έχει την ευθύνη να ενημερώνει τους Προϊσταμέ¬ 
νους των Τμημάτων για τα αποθέματα υλικών. 

Τομέας Προσωπικού - Αρμοδιότητες 

1. Η τήρηση των νομοθετικών και κανονιστικών δια¬ 
τάξεων που ισχύουν εκάστοτε και ρυθμίζουν τις σχέσεις 
του Νομικού Προσώπου με το προσωπικό του (π.χ. Θέ¬ 
ματα μισθολογικά, ωραρίου, αδειών, ασθενειών, υπερω¬ 
ριών, απολύσεων, διεκδικήσεων κ.λπ.). 

2. Η διενέργεια και ολοκλήρωση των διαδικασιών 
πρόσληψης ανθρώπινου δυναμικού για την κάλυψη 
συγκεκριμένων θέσεων εργασίας με βάση τις νόμιμες 
διαδικασίες. 

3. Η τήρηση των μητρώων, των ατομικών φακέλων και 
ευρετηρίων του προσωπικού του Νομικού Προσώπου με 
οποιαδήποτε σχέση εργασίας στους οποίους καταγρά¬ 
φονται τα στοιχεία της ατομικής και οικογενειακής του 
κατάστασης, οι κάθε είδους μεταβολές στην εργασιακή 
του ζωή και τα προσόντα του. 

4. Η συνεργασία με τους Προϊσταμένους των τμημά¬ 
των του Νομικού Προσώπου προς ενημέρωσή τους δι¬ 
αδικασιών που ακολουθούνται σε εργασιακά θέματα. 

5. Εισηγείται, κατόπιν αιτημάτων των Προϊσταμένων 
του Νομικού Π ροσώπου, τις κατάλληλες εσωτερικές με¬ 
τακινήσεις των υπαλλήλων του Νομικού Προσώπου για 
την αποτελεσματικότερη κάλυψη των επιμέρους θέσε¬ 
ων εργασίας με βάση τα προσόντα των υπαλλήλων του 
Νομικού Προσώπου. 

6. Η παραλαβή από τους Προϊστάμενους των ημερή¬ 
σιων δελτίων προσέλευσης και αποχώρησης του προ¬ 
σωπικού. 

7. Η σύνταξη παραστατικών στοιχείων απασχόλησης 
και απουσιών του υπηρετούντος προσωπικού και η κοι¬ 
νοποίηση των μεταβολών αυτών εγκαίρως στο αρμόδιο 
τμήμα Οικονομικών Υπηρεσιών, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

8. Η διεξαγωγή όλων εκείνων των διαδικασιών που 
είναι απαραίτητες για την πρόσληψη προσωπικού, τις 
προαγωγές, απολύσεις, παραιτήσεις, αποσπάσεις, μετα¬ 
τάξεις, συνταξιοδοτήσεις, χορηγήσεις αδειών, συνάφειες 
διδακτορικών, πειθαρχικές υποθέσεις και κοινοποίησή 
τους στο Τμήμα Οικονομικών. 

9. Η έκδοση βεβαιώσεων προς το προσωπικό για θέ¬ 
ματα που άπτονται της απασχόλησής τους στο Νομικό 
Πρόσωπο. 

10. Η παραλαβή από τους αρμόδιους, των ημερησίων 
δελτίων προσέλευσης και αναχώρησης του προσωπικού 
του Νομικού Προσώπου. 

11. Εισηγείται και οργανώνει προγράμματα συνεχιζό¬ 
μενης κατάρτισης και επιμόρφωσης του προσωπικού 
του Νομικού Προσώπου. Παρακολουθεί την υλοποίηση 
των προγραμμάτων και μεριμνά για την αξιολόγηση των 
αποτελεσμάτων στην πράξη, από την υλοποίηση των 
προγραμμάτων. 

12. Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

Τομέας Συντήρησης και Τεχνικής Υποστήριξης - 
Αρμοδιότητες 

1) Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2) Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Τμήματος ή με ανάθεση σε τρίτους). 

3) Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάστασή του στους χώρους των εκδηλώσεων. 

4) Μεριμνά για την τεχνική υποστήριξη των διαφόρων 
εκδηλώσεων που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών κλπ). 

5) Επιβλέπει την εκτέλεση των εργασιών του Τομέα 
που εκτελούνται με αυτεπιστασία. Συγκροτεί, οργανώνει 
και διοικεί τα σχετικά τεχνικά συνεργεία του Νομικού 
Προσώπου. 

6) Επιβλέπει την εκτέλεση των εργασιών του Τομέα 
που ανατίθενται σε τρίτους και μεριμνά για τις διαδικα¬ 
σίες παραλαβής τους. 

7) Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί ο Τομέας. 

8) Συγκροτεί, οργανώνει και διοικεί συνεργεία άμεσου 
επέμβασης σε περιπτώσεις επειγόντων περιστατικών 
εκτός προγράμματος. 

9) Επιμελείται και μεριμνά για την καθαριότητα των 
Τομέων της Διοίκησης και των Παραρτημάτων του Νο¬ 
μικού Προσώπου. 

Αρμοδιότητες Δικηγόρου με σχέση έμμισθης εντολής 

1. Η παράσταση για λογαριασμό του ΝΠΔΔ Κ.Α.Π.Η. 
Δ.Θ. κατά τις συλλογικές διαπραγματεύσεις με κάθε κα¬ 
τηγορίας εργαζομένους του ΝΠΔΔ Κ.Α.Π.Η. Δ.Θ. 

2. Η εκπόνηση γνωμοδοτήσεων για ζητήματα νομικής 
φύσεως που αφορούν κάθε τμήμα του ΝΠΔΔ Κ.Α.Π.Η. 
Δ.Θ., η σύνταξη απαντήσεων σε νομικής φύσεως ερω¬ 
τήματα που τίθενται από αυτά και η συγκέντρωση, συ- 
στηματοποίηση και επεξεργασία υλικού τεκμηρίωσης 
(νομοθετικού, νομολογιακού κ.λπ.). 

3. Έλεγχος και σύνταξη των σχεδίων όλων των συμβά¬ 
σεων που πρόκειται να συνάψει το ΝΠΔΔ Κ.Α.Π.Η. Δ.Θ. 
και όπου κρίνεται αναγκαίο συμπληρώσεις και τροπο¬ 
ποιήσεις των σχεδίων αυτών, όταν έχουν συνταχθεί 
από τρίτους. Η παράσταση για λογαριασμό του ΝΠΔΔ 
Κ.Α.Π.Η. Δ.Θ. κατά την διαπραγμάτευση ή και υπογραφή 
πάσης φύσεως συμφωνιών και συμβάσεων του Κ.Α.Π.Η. 
με τρίτους. 

4. Η προετοιμασία και εισήγηση σχεδίων εσωτερικού 
κανονισμού λειτουργίας του ΝΠΔΔ Κ.Α.Π.Η. Δ.Θ. 

5. Η σύνταξη και εισήγηση σχεδίων απαντήσεων του 
Κ.Α.Π.Η. σε πάσης φύσεως εξώδικα έγγραφε που απευθύ¬ 
νουν τρίτοι προς το Κ.Α.Π.Η. και έχουν νομική σημασία. 


6. Η παρακολούθηση του πάσης φύσεως νομοθετι¬ 
κού έργου, καθώς και των κατ' εξουσιοδότηση νόμου 
Αποφάσεων, Προεδρικών Διαταγμάτων και ερμηνευ¬ 
τικών εγκυκλίων, που έχουν σχέση με την οργάνωση, 
την λειτουργία και την άσκηση των αρμοδιοτήτων του 
Κ.Α.Π.Η., των αποφάσεων του Διοικητικού Συμβουλίου 
που αφορούν βασικής σημασίας ζητήματα λειτουργίας 
και δράσης του Κ.Α.Π.Η. και την φροντίδα για την ενημέ¬ 
ρωση των αντίστοιχων τμημάτων του Κ.Α.Π.Η., ανάλογα 
με την περίπτωση. 

7. Τη συμμετοχή σε ομάδες εργασίας ή ομάδες διοίκη¬ 
σης έργου, οι οποίες συγκροτούνται με Αποφάσεις του 
Προέδρου του Κ.Α.Π.Η. κατά νόμο. 

8. Η ακριβή και πλήρη τήρηση ενημερωτικών δελτίων 
για τις υποθέσεις που χειρίζεται, με βάση τα οποία είναι 
δυνατή ανά πάσα στιγμή η ενημέρωση του Κ.Α.Π.Η. για 
την εξέλιξη των υποθέσεών του. Κάθε τρίμηνο συντάσσει 
και ενημερώνει πλήρες απογραφικό δελτίο για κάθε υπό¬ 
θεση που έχει οικονομικό αντικείμενο, με τις αντίστοιχες 
δυνατές προβλέψεις για το αναμενόμενο αποτέλεσμα. 
Παρόμοια δελτία συντάσσει στα μέσα Δεκεμβρίου κάθε 
έτους, με αποτίμηση των αποτελεσμάτων του έτους που 
πέρασε και με προβλέψεις για το επόμενο έτος. 

9. Ενημερώνει σε τακτική βάση την Δ/νση του Κ.Α.Π.Η. 
για την εξέλιξη των δικασίμων και για την έκδοση απο¬ 
φάσεων και για την εξέλιξη των υποθέσεων. 

10. Μεριμνά για την κωδικοποίηση της νομοθεσίας, 
των διακηρύξεων, των συμβάσεων κ.λπ. 

Άρθρο 4 

ΑρμοδιότητεςΤμήματος Κοινωνικών 
και Υγειονομικών Υπηρεσιών 

Το Τμήμα Κοινωνικών και Υγειονομικών Υπηρεσιών 
είναι αρμόδιο για την αποτελεσματική λειτουργία των 
Παραρτημάτων του Κέντρου Ανοικτής Προστασίας Ηλι¬ 
κιωμένων (Κ.Α.Π.Η.) Δήμου Θεσσαλονίκης. Είναι αρμόδιο 
για την εφαρμογή γενικών και ειδικών προγραμμάτων 
φροντίδας ατόμων της τρίτης ηλικίας, πολιτιστικές εκ¬ 
δηλώσεις και εξορμήσεις με στόχο την ενίσχυση της 
ανάδειξης δυνατοτήτων αυτών, της επικοινωνίας, της 
έκφρασης, της εκμάθησης συντελώντας έτσι να ενθαρ¬ 
ρύνει νέες δυνατότητες και επιδεξιότητες στην ζωή των 
ατόμων τρίτης ηλικίας ώστε να αισθάνονται ενεργοί πο¬ 
λίτες. Παράλληλα είναι αρμόδια για την αποτελεσματική 
εφαρμογή Γενικών Προγραμμάτων Κοινωνικής Προστα¬ 
σίας για όλους τους κατοίκους του Δήμου καθώς και ει¬ 
δικών Προγραμμάτων για Ευπαθείς Κοινωνικές Ομάδες. 

Παρέχει πληροφόρηση στους πολίτες για το Κέντρο 
Ανοικτής Προστασίας Ηλικιωμένων (Κ.Α.Π.Η.) Δήμου 
Θεσσαλονίκης και τα Παραρτήματά του με σκοπό την 
προσέλκυση των ανθρώπων που έχουν ανάγκη των 
παροχών του ή εκείνων που θέλουν να προσφέρουν 
εθελοντικές υπηρεσίες και γενικά μεριμνά για την ευ- 
αισθητοποίηση της κοινότητας σε θέματα κοινωνικής 
αλληλεγγύης και κοινωνικής συνοχής. 

Υποδέχεται, ενημερώνει, συμβουλεύει και παρέχει κοι¬ 
νωνική υποστήριξη στα μέλη του ΚΑΠΗ και στις οικογέ- 
νειές τους. Ιδιαίτερη βαρύτητα δίδεται στην προσπάθεια: 
α) για την παραμονή των ατόμων της τρίτης ηλικίας στο 

οικείο οικογενειακό και κοινωνικό τους περιβάλλον, την 
πρόληψη και αντιμετώπιση βιολογικών, ψυχολογικών και 
κοινωνικών προβλημάτων, την εξασφάλιση αξιοπρεπούς 
διαβίωσης β) για την ενημέρωση και υποστήριξη των 
ατόμων με ειδικές ανάγκες στη διαδικασία κοινωνικής 
ένταξης. 

Ο προϊστάμενος του Τμήματος: 

1. Έχει την ευθύνη της ορθής και εύρυθμης λειτουργίας 
των Παραρτημάτων του Νομικού Προσώπου Κ.Α.Π.Η. 
Δήμου Θεσσαλονίκης. 

2. Συνεργάζεται και εποπτεύει το προσωπικό του Τμή¬ 
ματός του για την σωστή εκτέλεση των καθηκόντων 
τους. 

3. Τηρεί καθημερινό δελτίο προσέλευσης και αναχώ¬ 
ρησης των υπαλλήλων του τμήματός του, ενημερώνο¬ 
ντας το αρμόδιο γραφείο του Νομικού Προσώπου. 

4. Τηρεί το αρχείο του Τμήματός του. 

5. Εισηγείται στην Διεύθυνση τις ανάγκες του Τμήματός 
του σε προσωπικό, πάσης φύσεως εξοπλισμό καθώς και 
σε οποιεσδήποτε άλλες ανάγκες προκύψουν, όπως της 
επιμόρφωσης προσωπικού κ.λπ. 

6. Καθορίζει τα ωράρια εργασίας του προσωπικού του 
Τμήματόςτου σε συνεργασία με τον Προϊστάμενο Διεύ¬ 
θυνσης σύμφωνα με την ισχύουσα νομοθεσία. 

7. Μεριμνά για της εφαρμογή της κείμενης κάθε φορά 
νομοθεσίας. 

8. Συγκαλεί το προσωπικό των Παραρτημάτων του 
Κ.Α.Π.Η. για ενημέρωση όλων των θεμάτων, προγραμ¬ 
ματισμό και συντονισμό δραστηριοτήτων και προγραμ¬ 
μάτων, όποτε αυτό κριθεί αναγκαίο. 

9. Ελέγχει σε τακτά διαστήματα τη λειτουργία όλων 
των δράσεων και προγραμμάτων που λειτουργούν στα 
Παραρτήματα του Νομικού Προσώπου και συνεργάζεται 
με τον Πρόεδρο του Νομικού Προσώπου και τον Προϊ¬ 
στάμενο Διεύθυνσης αυτού, προς ενημέρωσή τους για 
την λειτουργία και τα προγράμματα των Παραρτημάτων 
του Κ.Α.Π.Η. 

10. Υποβάλλει στην Διεύθυνση τα πορίσματα των 
ερευνών, μελετών και ειδικών προγραμμάτων που εφαρ¬ 
μόζονται στο τμήμα του οποίου προΐσταται. 

11. Αξιολογεί το προσωπικό του τμήματος του. 

12. Προγραμματίζει τις άδειες του προσωπικού του 
τμήματος του, ώστε να μην δημιουργούνται προβλή¬ 
ματα στη λειτουργία των υπηρεσιών του. 

13. Ασκεί και όλα τα καθήκοντα του κλάδου του όταν 
παραστεί ανάγκη. 

14. Όταν απουσιάζει ή κωλύεται τα παραπάνω καθή¬ 
κοντα του ασκεί ο νόμιμος αναπληρωτής του. 

Τομέας Κοινωνικών Υπηρεσιών -Αρμοδιότητες 

Ο τομέας στελεχώνεται από τις παρακάτω ειδικότητες: 

Κοινωνική/ός Λειτουργός: 

- Συνεργάζεται με τα άτομα της τρίτης ηλικίας, μέλη 
των 14 Παραρτημάτων Κ.Α.Π.Η., ώστε να συμβάλλει στην 
αντιμετώπιση ψυχολογικών, ατομικών ή οικογενειακών 
προβλημάτων, σεβόμενη/ος την ισότητα, την αξιοπρέ¬ 
πεια και τα δικαιώματα των ατόμων της τρίτης ηλικίας. 

- Διενεργεί κοινωνικές μελέτες και ψυχοκοινωνικές 
παρεμβάσεις, όταν κρίνεται απαραίτητο. 


- Αναλαμβάνει την διοργάνωση, τον συντονισμό και 
την διοικητική υποστήριξη δράσεων σχετικών με την 
ειδικότητα του. 

Οικογενειακή/ός βοηθός: 

- Παρέχει τις υπηρεσίες της/ου κυρίως στο σπίτι των 
μελών των Παραρτημάτων του Κ.Α.Π.Η., για τις περιπτώ¬ 
σεις που ζουν μόνοι τους και έχουν ιδιαίτερες ανάγκες 
βοήθειας. 

Τομέας Υγειονομικών Υπηρεσιών - Αρμοδιότητες 

Ο τομέας στελεχώνεται από τις παρακάτω ειδικότητες: 

Νοσηλευτής/τρια ή Επισκεπτών Υγείας και Αδελφών 
νοσοκόμων: 

- Παρέχει νοσηλευτική φροντίδα και όταν παραστεί 
ανάγκη, πραγματοποιεί επισκέψεις και στο σπίτι των 
μελών που χρήζουν ανάγκης. 

- Αναλαμβάνει την διοργάνωση, τον συντονισμό και 
την διοικητική υποστήριξη δράσεων σχετικών με την 
ειδικότητα του. 

Φυσιοθεραπευτής/ τρία: 

- Ο Φυσιοθεραπευτής επιλέγει και εκτελεί τις φυσι- 
κοθεραπευτικές πράξεις μετά από γραπτή διάγνωση ή 
γνωμάτευση του ιατρού και σύμφωνα με τις τυχόν σχε¬ 
τικές οδηγίες του. 

- Αναλαμβάνει την διοργάνωση, τον συντονισμό και 
την διοικητική υποστήριξη δράσεων σχετικών με την 
ειδικότητα του. 

Εργοθεραπευτής/ρια: 

- Συμβάλλει στην διατήρηση και βελτίωση της ψυ¬ 
χολογικής, κοινωνικής και σωματικής κατάστασης των 
ατόμων τρίτης ηλικίας, μέλη των Παραρτημάτων του 
Κ.Α.Π.Η., ανάλογα με τα προβλήματα, τις ανάγκες και τα 
ενδιαφέροντα που παρουσιάζει κάθε μέλος. 

- Αναλαμβάνει την διοργάνωση, τον συντονισμό και 
την διοικητική υποστήριξη δράσεων σχετικών με την 
ειδικότητα του. 

Τομέας Προγραμμάτων Κοινωνικών Δράσεων 
και Ευαισθητοποίησης- Αρμοδιότητες 

Είναι αρμόδιο για την υποστήριξη των υπηρεσιών 
των Παραρτημάτων του Νομικού Προσώπου κατά τις 
διαδικασίες σύνταξης, παρακολούθησης και αξιολόγη¬ 
σης των αποτελεσμάτων των ετήσιων Προγραμμάτων 
Δράσης του Νομικού Προσώπου, την παρακολούθηση 
της αποτελεσματικότητας και απόδοσης των Παραρτη¬ 
μάτων κατά την επίτευξη των στόχων του, υπό συνθήκες 
διασφάλισης του επιθυμητού επιπέδου ποιότητας των 
παρεχομένων υπηρεσιών. 

1. Συνεργάζεται με τον Προϊστάμενο του Τμήματος και 
τον Προϊστάμενο της Δ/νσης του Νομικού Προσώπου και 
μεριμνά για την διενέργεια ερευνών για τις ανάγκες των 
δημοτών σε σχέση με το έργο του Νομικού Προσώπου. 
Συγκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 

2. Συνεργάζεται με τον Προϊστάμενο τουΤμήματος και 
τον Προϊστάμενο της Δ/νσης του Νομικού Προσώπου, 
συγκεντρώνει προτάσεις και εισηγείται την εφαρμογή 
προγραμμάτων και δράσεων που αποσκοπούν στην 
επίτευξη της αποστολής και των στόχων του Νομικού 
Προσώπου. 

3. Οργανώνει και υλοποιεί Προγράμματα προβολής 
των στόχων, των επιδιώξεων και των υπηρεσιών του 
Νομικού Προσώπου, προς ενημέρωση των πολιτών και 
χρηστών του Κ.Α.Π.Η. 

4. Υποστηρίζει τις υπηρεσίες των Παραρτημάτων του 
Νομικού Προσώπου κατά την σύνταξη, παρακολούθη¬ 
ση και αξιολόγηση επιχειρησιακών προγραμμάτων και 
προγραμμάτων δράσης. 

5. Συνεργάζεται με τον Προϊστάμενο του Τμήματος 
και συγκεντρώνει και τεκμηριώνει την αναγκαία τεχνο¬ 
γνωσία και πληροφόρηση που είναι απαραίτητη για τη 
διαμόρφωση των προγραμμάτων δράσης των Παραρ¬ 
τημάτων του Νομικού Προσώπου. 

6. Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της ορ¬ 
γάνωσης του Νομικού Προσώπου με στόχο την βελτίωση 
της αποδοτικότητας και της αποτελεσματικότητάς του. 

7. Έχει την ευθύνη για την Οργάνωση, Εκπαίδευση και 
αξιοποίηση των εθελοντών των Παραρτημάτων του Νο¬ 
μικού Προσώπου. 

8. Έχει την ευθύνη Πρακτικής άσκησης σπουδαστών 
των ειδικοτήτων του Τμήματός του που τυχόν θα εκπαι¬ 
δεύονται στο Νομικό Πρόσωπο. 

9. Σε συνεργασία με το υπόλοιπο προσωπικό των Πα¬ 
ραρτημάτων Κ.Α.Π.Η., έχει την ευθύνη για την εργονομι- 
κή διευθέτηση των χώρων των Παραρτημάτων του Νομι¬ 
κού Προσώπου προτείνοντας κατάλληλες προσαρμογές. 

10. Έχει την ευθύνη για τον συντονισμό την οργάνωση 
και την διεκπεραίωση εθνικών και εορταστικών εκδη¬ 
λώσεων. Έχει την ευθύνη για τον συντονισμό την οργά¬ 
νωση και την διεκπεραίωση Πολιτιστικών εκδηλώσεων 
((ημέραΤρίτης Ηλικίας, Παγκόσμια ημέρα κακοποίησης 
Ηλικιωμένων, Φεστιβάλ χορωδιών κ.λπ.) 

11. Συντονίζει και οργανώνει πολιτιστικές εξορμήσεις 
(επισκέψεις σε αρχαιολογικούς χώρους, μουσεία, επισκέ¬ 
ψεις σε Κ.Α.Π.Η. άλλων Δήμων, αδελφοποιήσεις κ.λπ.). 

12. Συνεργάζεται με φορείς Δημοτικούς ή μη, που 
έχουν κοινούς στόχους με το Νομικό Πρόσωπο. 

13. Η διοργάνωση ημερίδων για την παρουσίαση του 
έργου του Νομικού Προσώπου και διαλέξεων για την 
ενημέρωση των μελών των Παραρτημάτων του Κ.Α.Π.Η. 
σε διάφορα θέματα. 

14. Συνεργασία με την πρωτοβάθμια και δευτεροβάθ¬ 
μια εκπαίδευση για την διασύνδεση γενεών. 

15. Σε συνεργασία με τον Προϊστάμενο του Τμήματός 
εισηγείται. 

ΜΕΡΟΣ Γ' 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Άρθρο 5 

Διοίκηση - Εποπτεία - Συντονισμός 

Ι.Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Θεσσαλονίκης, από το οποίο εξαρτάται και 
εποπτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου προΐστα- 
ται ο Πρόεδρος του Διοικητικού Συμβουλίου ο οποίος 


εισάγει άλατα θέματα προς το Διοικητικό Συμβούλιο, και 
εποπτεύει και ελέγχει τις υπηρεσίες έτσι ώστε να εξασφα¬ 
λίζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. 

Σε περίπτωση απουσίας ή κωλύματος του Προέδρου, 
αυτός αναπληρώνεται από τον Αντιπρόεδρο του Διοι¬ 
κητικού Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίεςτου Νομικού 
Προσώπου. 

4. Όλες οι υπηρεσίεςτου Νομικού Προσώπου συνερ¬ 
γάζονται με την Διεύθυνση κατά το σχεδίασμά και την 
παρακολούθηση εφαρμογής των περιοδικών προγραμ¬ 
μάτων και γενικά των προγραμμάτων δράσης του Νο¬ 
μικού Προσώπου. 

5. Για την βελτίωση της αποτελεσματικότητας και από¬ 
δοσης του έργου του Νομικού Προσώπου, είναι δυνατός 
ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημάτων 
που αφορούν περισσότερες διοικητικές ενότητες του 
Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ριχτεί ΓΠ3Π39ΘΓ5) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 6 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας οργανικής μονάδας (Διεύθυν¬ 
σης, Τμήματος, ) ευθύνεται έναντι του αμέσως υπερκεί¬ 
μενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να 
εκπληρώνονται οι περιοδικοί στόχοι του Νομικού Προ¬ 
σώπου με βάση τα αντίστοιχα προγράμματα δράσης. 
Ειδικότερα ο προϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο και το Γραφείο Προγραμματισμού και 
Οργάνωσης, τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
προϋπολογισμούς, σε συνεργασία με τις οικονομικές 
υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου του Διοικητικού Συμ¬ 
βουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 

διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσηςτου ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικητικής 
ενότητας προς τον προϊστάμενο του ανώτερου ιεραρχι¬ 
κά επιπέδου και τον Πρόεδρο του Διοικητικού Συμβουλί¬ 
ου και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεωντων κατώτερων ιεραρχικά επι¬ 
πέδων με ενυπόγραφη πάντοτε σημείωση του στα σχετικά 
έγγραφα και παράλληλη υποχρέωση έγκαιρης και αιτιολο¬ 
γημένης ενημέρωσης του ανώτερου ιεραρχικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας που 
εποπτεύει. 

12) Δέχεται τους πολίτες και παρέχει τις αναγκαίες δι¬ 
ευκρινίσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητι¬ 
κών ενοτήτων του Νομικού Προσώπου ή του Δήμου για 
τον συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 


15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής ενότητας στις εξελίξεις 
του εξωτερικού περιβάλλοντος. 

Άρθρο 7 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανο¬ 
νισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε οργα¬ 
νικής μονάδας, οι θέσεις εργασίας, οι περιγραφές κα¬ 
θηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Διοικητικού Συμβουλίου ή 
καθορίζονται με ειδικούς κανονισμούς λειτουργίας που 
συντάσσονται με απόφαση του Διοικητικού Συμβουλίου 
μετά από εισήγηση των αρμόδιων προϊσταμένων. 

ΜΕΡΟΣ Δ' 

ΘΕΣΕΙΣ ΠΡΟΣΩΠΙΚΟΥ 

Άρθρο 8 

Κατεχόμενες θέσεις προσωπικού με σχέση 

εργασίας Δημοσίου Δικαίου και Ιδιωτικού 

Δικαίου Αορίστου Χρόνου 

1. Οι οργανικές και προσωποπαγείς θέσεις δημοσίου 
δικαίου του μονίμου προσωπικού του Νομικού Προσώ¬ 
που διακρίνονται στις εξής κατηγορίες: 

Λ. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο π.δ. 37α/1987, 
στο π.δ. 22/1990 και στο π.δ. 50/2001, πως εκάστοτε ισχύουν. 

Στην κατηγορία Τεχνολογικής Εκπαίδευσης (ΤΕ) υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


Οργανικές θέσεις δημοσίου δικαίου 

Α/Α 

ΚΛΑΔΟΣ /ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

3 

7 

- 

7 

2 

ΤΕ ΦΥΣΙΚΟΘΕΡΑΠΕΥΤΩΝ 

4 

5 

- 

5 

3 

ΤΕ ΕΡΓΟΘΕΡΑΠΕΥΤΩΝ 

4 

4 

- 

4 

4 

ΤΕ ΑΔΕΛΦΩΝ ΝΟΣΟΚΟΜΩΝ 

1 

1 

- 

1 

5 

ΤΕ ΕΠΙΣΚΕΠΤΡΙΩΝ ΑΔΕΛΦΩΝ 

- 

3 

- 

3 

ΣΥΝΟΛΟ ΘΕΣΕΩΝ ΤΕ 

12 

20 

- 

20 

Προσωποπαγείς θέσεις δημοσίου δικαίου 

Α/Α 

ΚΛΑΔΟΣ/ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΤΕ ΦΥΣΙΚΟΘΕΡΑΠΕΥΤΩΝ 

1 

1 

- 

1 

ΣΥΝΟΛΟ ΘΕΣΕΩΝ ΤΕ 

1 

1 

- 

1 

Στην κατηγορία Υποχρεωτικής Εκπαίδευσης (ΥΕ) υπάγονται οι εξής κλάδοι και προβλέπονται αντίστοιχα οι παρακάτω θέσεις: 
Οργανικές θέσεις Δημοσίου Δικαίου 

Α/Α 

ΚΛΑΔΟΣ/ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΥΕ ΟΙΚΟΓΕΝΕΙΑΚΩΝ ΒΟΗΘΩΝ 

1 

4 

- 

4 

ΣΥΝΟΛΟ ΘΕΣΕΩΝ ΥΕ 

1 

4 

- 

4 

Στην κατηγορία Πανεπιστημιακής Εκπαίδευσης (ΠΕ) υπάγονται οι εξής κλάδοι και προβλέπονται αντίστοιχα οι παρακάτω θέσεις: 
Θέσεις Ι.Δ.Α.Χ. 

Α/Α 

ΚΛΑΔΟΣ/ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

- 

2 


2 

2 

ΠΕ ΚΟΙΝΩΝΙΚΩΝ - ΛΕΙΤΟΥΡΓΩΝ 

- 

3 


3 

3 

ΠΕ ΚΟΙΝΩΝΙΟΛΟΓΩΝ 

- 

- 

1 

1 

ΣΥΝΟΛΟΘΕΣΕΩΝ ΠΕ 

- 

5 

1 

6 

Στην κατηγορία Τεχνολογικής Εκπαίδευσης (ΤΕ) υπάγονται οι εξής κλάδοι και προβλέπονται αντίστοιχα οι παρακάτω θέσεις: 
Θέσεις Ι.Δ.Α.Χ. 

Α/Α 

ΚΛΑΔΟΣ/ ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΤΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

- 

2 


2 

2 

ΤΕ ΔΙΟΙΚΗΤΙΚΟΥ 

- 

2 


2 

3 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

- 

3 


3 

4 

ΤΕ ΦΥΣΙΚΟΘΕΡΑΠΕΥΤΩΝ 

1 

3 


3 

5 

ΤΕ ΝΟΣΗΛΕΥΤΩΝ/ΤΡΙΩΝ 

3 

4 

2 

6 

6 

ΤΕ ΕΡΓΟΘΕΡΑΠΕΥΤΩΝ 

- 

3 


3 

ΣΥΝΟΛΟ ΘΕΣΕΩΝ ΤΕ 

4 

17 

2 

19 

Στην κατηγορία Δευτεροβάθμιας Εκπαίδευσης (ΔΕ) υπάγονται οι εξής κλάδοι και προβλέπονται αντίστοιχα οι παρακάτω θέσεις: 
Θέσεις Ι.Δ.Α.Χ. 

Α/Α 

ΚΛΑΔΟΣ/ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΔΕ ΔΙΟΙΚΗΤΙΚΟΥ 

1 

7 


7 

3 

ΔΕ ΝΟΣΗΛΕΥΤΩΝ ΧΕΙΡΟΥΡΓΕΙΟΥ 

1 

1 

- 

1 

3 

ΔΕ ΒΟΗΘΩΝ ΝΟΣΗΛΕΥΤΩΝ 

2 

2 

1 

3 

ΣΥΝΟΛΟ ΘΕΣΕΩΝ ΔΕ 

4 

10 

1 

11 

Στην κατηγορία Υποχρεωτικής Εκπαίδευσης (ΥΕ) υπάγονται οι εξής κλάδοι και προβλέπονται αντίστοιχα οι παρακάτω θέσεις: 
Θέσεις Ι.Δ.Α.Χ. 

Α/Α 

ΚΛΑΔΟΣ/ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΥΕ ΟΙΚΟΓΕΝΕΙΑΚΩΝ ΒΟΗΘΩΝ 

4 

4 

8 

12 

2 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 

- 

- 

1 

1 

3 

ΥΕ ΓΕΝΙΚΩΝ ΚΑΘΗΚΟΝΤΩΝ 

- 

1 

- 

1 

ΣΥΝΟΛΟ ΘΕΣΕΩΝ ΥΕ 

4 

5 

9 

14 

Μία θέση δικηγόρου με σχέση έμμισθης εντολής 

Α/Α 

ΚΛΑΔΟΣ/ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

ΥΠΗΡΕΤΟΥΝΤΕΣ 

ΥΦΙΣΤΑΜΕΝΕΣ ΘΕΣΕΙΣ 

ΝΕΕΣ ΘΕΣΕΙΣ 

ΣΥΝΟΛΟ 

1 

ΔΙΚΗΓΟΡΟΣ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 

- 

- 

1 

1 

ΣΥΝΟΛΟ ΘΕΣΕΩΝ 

- 

- 

1 

1 

Άρθρο 9 

Θέσεις με Σχέση Εργασίας Ιδιωτικού Δικαίου 

Ορισμένου Χρόνου και Μίσθωσης Έργου 

Προβλέπονται τριάντα (30) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου ΠΕ 
Ψυχολόγων, ΠΕ/ΤΕ Κοινωνικών Λειτουργών, ΠΕ Γυμνα¬ 
στών, ΤΕ Πληροφορικής, ΤΕ Διοικητικού - Λογιστικού, 
ΤΕ Φυσιοθεραπευτών, ΤΕ Νοσηλευτών, ΥΕ Εργατών 
Καθαριότητας, ΠΕ Κοινωνιολόγων, ΠΕ Διοικητικού - 
Οικονομικού, ΔΕ Διοικητικού, ΔΕ Νοσηλευτών, ΔΕ Κοινω¬ 
νικών Φροντιστών, ΥΕ Οικογενειακών Βοηθών, ΥΕ Γενι¬ 
κών Καθηκόντων και οποιοσδήποτε άλλης ειδικότητας, 
για την αντιμετώπιση εποχιακών ή άλλων περιστασιακών 
ή πρόσκαιρων αναγκών, με απόφαση του Διοικητικού 
Συμβουλίου του ΝΠΔΔ Κ.Α.Π.Η. Δήμου Θεσσαλονίκης. 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά εγκυκλίους και σχετικές δι¬ 
ατάξεις. 

Επιτρέπεται η σύναψη συμβάσεων έργου με απόφαση 
του Διοικητικού Συμβουλίου του ΝΠΔΔ Κ.Α.Π.Η. Δήμου 
Θεσσαλονίκης, σύμφωνα με τις εκάστοτε κάθε φορά 
κείμενες διατάξεις. 

ΜΕΡΟΣ Ε' 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Άρθρο 10 

Προϊστάμενοι Υπηρεσιών 

Προϊστάμενοι της Διεύθυνσης και των Τμημάτων των 
υπηρεσιών του Νομικού Προσώπου καθορίζονται όπως 
παρακάτω: 

Α) Στην Διεύθυνση θα προΐσταται υπάλληλος της κα¬ 
τηγορίας ΠΕ του κλάδου ΠΕ Διοικητικού - Οικονομικού, 
ή υπάλληλοςτηςκατηγορίαςΤΕτου κλάδου ΤΕ Διοικητι¬ 
κού - Οικονομικού, ή υπάλληλος της κατηγορίας ΤΕ του 
κλάδου ΤΕ Διοικητικού - Λογιστικού, ή υπάλληλος της 
κατηγορίας ΤΕ του κλάδου ΤΕ Διοικητικού, ή υπάλληλος 
της κατηγορίας ΤΕ του κλάδου ΤΕ Φυσικοθεραπευτών 
ή υπάλληλος της κατηγορίας ΤΕ του κλάδου ΤΕ Εργοθε- 
ραπευτών, ή υπάλληλος της κατηγορίας ΤΕ του κλάδου 
ΤΕ Νοσηλευτών ή Επισκεπτών Υγείας, ή υπάλληλος της 
κατηγορίας ΤΕ του κλάδου ΤΕ Κοινωνικών Λειτουργών, 
ή υπάλληλος της κατηγορίας ΤΕ του κλάδου ΤΕ Αδελφών 
Νοσοκόμων. 

Β) Στο Τμήμα Διοικητικών και Οικονομικών Υπηρε¬ 
σιών θα προΐσταται υπάλληλος της κατηγορίας ΠΕ του 
κλάδου ΠΕ Διοικητικού - Οικονομικού, ή υπάλληλος της 
κατηγορίαςΤΕ του κλάδουΤΕ Διοικητικού - Οικονομικού, 
ή υπάλληλος της κατηγορίας ΤΕ του κλάδου ΤΕ Διοικη- 
τικού-Λογιστικού, ή υπάλληλος της κατηγορίας ΤΕ του 
κλάδου ΤΕ Διοικητικού, ή υπάλληλος της κατηγορίας ΔΕ 
του κλάδου ΔΕ Διοικητικού ή υπάλληλος της κατηγορίας 
ΤΕ του κλάδουΤΕ Φυσικοθεραπευτών ή υπάλληλος της 
κατηγορίαςΤΕ του κλάδουΤΕ Εργοθεραπευτών, ή υπάλ¬ 
ληλος της κατηγορίας ΤΕ του κλάδου ΤΕ Νοσηλευτών 
ή Επισκεπτών Υγείας, ή υπάλληλος της κατηγορίας ΤΕ 
του κλάδου ΤΕ Κοινωνικών Λειτουργών, ή υπάλληλος 


της κατηγορίαςΤΕ του κλάδουΤΕ Αδελφών Νοσοκόμων. 

Γ) Στο Τμήμα Κοινωνικών και Υγειονομικών Υπηρεσι¬ 
ών θα προΐσταται υπάλληλος της κατηγορίας ΠΕ/ΤΕ του 
κλάδου ΠΕ/ΤΕ Κοινωνικών Λειτουργών, ή υπάλληλος της 
κατηγορίαςΤΕ του κλάδουΤΕ Κοινωνικών Λειτουργών ή 
υπάλληλος της κατηγορίαςΤΕ του κλάδουΤΕ Φυσιοθε¬ 
ραπευτών ή υπάλληλος της κατηγορίας ΤΕ του κλάδου 
Εργοθεραπευτών, ή υπάλληλος της κατηγορίας ΤΕ του 
κλάδουΤΕ Νοσηλευτών ή Επισκεπτών Υγείας, ή υπάλ¬ 
ληλος της κατηγορίας ΤΕ του κλάδου ΤΕ Αδελφών Νο¬ 
σοκόμων ή υπάλληλος της κατηγορίας ΔΕ του κλάδου 
ΔΕ Διοικητικού. 

ΜΕΡΟΣ ΣΤ' 

ΤΕΛΙΚΕΣ ΔΙΑΤΑΞΕΙΣ 

Άρθρο 11 

Τελικές διατάξεις 

1. Κατά την έναρξη της ισχύος του παρόντος Οργα¬ 
νισμού οι υπηρετούντες υπάλληλοι στο ΝΠΔΔ Κέντρο 
Ανοικτής Προστασίας Ηλικιωμένων (Κ.Α.Π.Η.) Δήμου 
Θεσσαλονίκης κατατάσσονται στις αντίστοιχες θέσεις 
των σχετικών κλάδων. 

2. Η κατανομή του προσωπικού στις επί μέρους οργα¬ 
νικές μονάδες γίνεται με απόφαση του Προέδρου του 
Διοικητικού Συμβουλίου, λαμβάνοντας υπόψη τις λει¬ 
τουργικές ανάγκες των μονάδων, την πείρα και τα τυπικά 
προσόντα των υπαλλήλων. 

Προϊστάμενοι Διεύθυνσης και Τμημάτων ορίζονται 
πάντοτε με απόφαση του Προέδρου και σύμφωνα με 
την απόφαση του Υπηρεσιακού Συμβουλίου, πάντοτε 
σύμφωνα με την ισχύουσα νομοθεσία. Σε περίπτωση 
που απαιτηθεί αναπλήρωση προϊσταμένου Διεύθυνσης 
ή Τμήματος εφαρμόζονται οι κείμενες διατάξεις της νο¬ 
μοθεσίας. 

ΑΚΡΟΤΕΛΕΥΤΑΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη στο 
τρέχον οικονομικό έτος ύψους 814.500,00 Ευρώ που 
θα καλυφθεί από τους Κ.Α 6011.01, 6021.01, 6041.01, 
6051.01,6052.01,6054.01 του προϋπολογισμού του Νο¬ 
μικού Προσώπου. Ειδικότερα, για τις νέες θέσεις δύνα- 
ται να προκληθεί πρόσθετη δαπάνη για το 2018 ύψους 
363.000,00€ που θα καλυφθεί από τους Κ.Α.: 6021.01, 
6041.01, 6052.01, 6054,01 του προϋπολογισμού του 
ΝΠΔΔ., το οποίο προβλέπεται στον Προϋπολογισμό 
του φορέα για το οικονομικό έτος 2018, ενώ αντίστοιχη 
δαπάνη θα προκληθεί για τα επόμενα έτη, η οποία και 
θα προβλεφθεί στους αντίστοιχους προϋπολογισμούς 
των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Ιουνίου 2018 

Ο Συντονιστής Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 











